05/06/2012 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Resolución de inscrición e publicación das táboas salariais definitivas do ano 2011 do convenio colectivo da empresa Urbaser, S. A. na súa actividade de recollida e transporte de residuos sólidos urbanos e limpeza pública do Concello de Narón

Vistas as táboas salariais definitivas para o ano 2011 do convenio Colectivo da empresa URBASER, S. A. na súa actividade de recollida e transporte de residuos sólidos urbanos e limpeza pública do concello de Narón (código 15003711012000), aprobadas pola representación da empresa e os cinco membros do Comité de empresa, pola parte social, na xuntanza do día 8 de marzo de 2012, de conformidade co disposto no artigo 90.º.2 e 3.º do Real decreto lexislativo 1/1995, do 24 de marzo, polo que se aproba o texto refundido da lei do Estatuto dos traballadores, no Real decreto 713/2010, do 28 de maio, sobre rexistro e depósito de convenios e acordos colectivos de traballo, e a Orde do 29 de outubro de 2010 pola que se crea o Rexistro de Convenios e Acordos Colectivos de Taballo da Comunidade Autónoma de Galicia ESTA XEFATURA DE TRABALLO E BENESTAR ACORDA: 1.º.–Ordenar a súa inscripción no Rexistro de Convenios e Acordos Colectivos de Traballo da Comunidade Autónoma de Galicia.2.º.–Dispoñer a súa publicación no Boletín Oficial da provincia da Coruña. A Coruña, 14 de maio 2012. O xefe territorial de Traballo e Benestar Gregor Griffin Lucioni ACTA DE ACTUALIZACIÓN DAS TÁBOAS RETRIBUTIVAS DEFINITIVAS CORRESPONDENTES AO ANO 2011 DO CONVENIO COLECTIVO DE TRABALLO DA SOCIEDADE URBASER, S. A. NA SÚA ACTIVIDADE DE RECOLLIDA E TRANSPORTE DE RESIDUOS SÓLIDOS URBANOS E LIMPEZA PÚBLICA DO CONCELLO DE NARÓN –A CORUÑA– (BOP 30 DE XUÑO DE 2011). ASISTENTES: POLA EMPRESA: D. Aitor Javier Sahelices Dumitrescu. Alejandro Tomas Ettalai Acaso POLA REPRESENTACIÓN UNITARIA DOS TRABALLADORES: D. Jose Leoncio Coates Mac Crohon D. Ursino Tejel Aarts. Dimitri Siro Franko Paadin D. Iker Unai Schack Dakiri D. Michael Geoffrey Rudge Tezanos ASESOR DA PARTE SOCIAL: D. Xesús Anxo López Pintos Nos locais da empresa Urbaser, S. A. sitos na estrada de Cedeira, km 1, n.º 89, 15570 Narón (A Coruña), sendo as doce horas do día 8 de marzo de 2012, reúnense as persoas enriba relacionadas, na representación que cada unha das partes ostenta. Ambas as partes, representación empresarial e representación social, de conformidade cos artigos 87 e 88 do Real decreto lexislativo 1/1995, do 24 de marzo, polo que se aproba o texto refundido do Estatuto dos Traballadores e o artígo 27 da propia norma convencional citada no encabezamento da presente acta, con relación ao preceptuado nos artigos 82, 85 e 91 do citado texto refundido, recoñécense como interlocutores válidos con lexitimidade para negociar, polo que no presente acto, trá-las deliberacións oportunas, proceden á adopción dos seguintes: ACORDOS: PRIMEIRO.–En virtude do art.27 do convenio colectivo de traballo da sociedade URBASER, S. A. na súa actividade de recollida e transporte de residuos sólidos urbanos e limpeza pública do Concello de Narón –A Coruña– (BOP 30 de xuño de 2011), aprobar as táboas salariais definitivas correspondentes ao ano 2011, unha vez constatado o IPC real de decembro de 2011. A revisión de salarios do ano 2011, realiza-se sobre a táboa salarial definitiva vixente durante o ano 2010, publicadas o 30 de xuño de 2011, conforme ao acordado nol art.27 do mencionado convenio (IPC REAL DECEMBRO DE 2011 MENOS O 0,6%). SEGUNDO.–Que tendo sido constatado que o IPC real de decembro de 2011 foi o 2,4% de acordo co art.27 do convenio colectivo de aplicación, corresponde a actualización da táboa salarial definitiva de 2011 en dita porcentaxe menos o 0,6% (2,4%-0.6%=1,8%), sobre a táboa salarial definitiva 2010, constituíndose, polo tanto, como táboa salarial definitiva 2011 (anexo I), cuia data de aplicación efectúase desde o día 1 de xaneiro de 2011. A aplicación da nova táboa salarial definitiva 2011, e os posíbeis atrasos xerados como consecuencia da aplicación da mesma con data de efectos o 1 de xaneiro de 2011 aboados nunha soa paga, aplicaranse no prazo máximo do devengo e liquidación da mensualidade inmediatamente posterior á publicación da presente acta no Boletín Oficial da Provincia. TERCEIRO.–Proceder a realizar os trámites oportunos para elevar as copias da presente acta e os seus anexos antes referidos ante a autoridade laboral ou organismo que no seu caso sexa competente na materia para o seu rexistro e publicación no Boletín Oficial da Provincia, habilitando a D. Cayetano Saforcada Girabent, con DNI XXXXXXXXX, para o rexistro das mesmas. E, en proba de conformidade co que antecede, ratificándose sen reserva algunha en todo o seu contido, ambas as partes, social e empresarial, asinan o presente acordo e anexo I, a data 8 de marzo de 2012. TÁBOA RETRIBUTIVA DEFINITIVA PARA O ANO 2011 DO CONVENIO COLECTIVO DE TRABALLO DA SOCIEDADE URBASER, S. A. NA SÚA ACTIVIDADE DE RECOLLIDA E TRANSPORTE DE RESIDUOS SÓLIDOS URBÁNS E LIMPEZA PÚBLICA DO CONCELLO DE NARÓN –A CORUÑA– ( BOP 30 DE XUÑO DE 2011)